
гр. Белене 5930, ул. „България № 35, тел. (0658) 3 10 61, факс (0658) 3 10 62, е-mail: obshtinabl@abv.bg,
website: https://www.belene.bg



ОДОБРЕН ПРОЕКТ КЪМ АГЕНЦИЯ ЗА ХОРАТА С УВРЕЖДАНИЯ 


Община Белене е с одобрен проект „Изграждане на достъпна архитектурна среда за хора с увреждания в спортна зала в УПИ III-236, кв. 44 по план на гр. Белене“ от Агенцията за хората с увреждания към Министерството на труда и социалната политика, по програмата „Изграждане на достъпна архитектурна среда за хората с увреждания на културни, исторически и спортни обекти“.
Общият бюджет на проекта е 64 054,85 лв. От тях 60 730,60 лв. са финансирани от Агенция за хората с увреждания. Собственият принос е в размер на 3 324,25 лв.
Проектът е с изразена социална насоченост и цели създаване на достъпна среда в спортната зала на втория етаж от сграда в община Белене. Основната цел е да се осигури равен достъп на хора с увреждания чрез монтиране на подемна платформа и преустройство на санитарно помещение, съобразено с нормативните изисквания за достъпност. Изпълнението на предвидените дейности ще подобри материалната база на обекта, ще улесни достъпа на хора с увреждания и ще повиши качеството и безопасността на предоставяните социални и спортни услуги. 
Основната цел на проекта е да се осигури равен достъп на хора с увреждания до спортната зала чрез монтиране на подемна платформа и преустройство на санитарно помещение, съобразено с нормативните изисквания за достъпност.
Очакваните резултати от проекта са да бъде изградена достъпна спортна среда чрез премахване на архитектурни бариери и осигуряване на адаптирано санитарно помещение. Това ще позволи на хората с увреждания да участват пълноценно в спортния и социалния живот, ще подобри тяхното самочувствие и ще намали риска от социална изолация.

